«Chimyon» hududida qor ko‘chkisi xavfi e’lon qilindi. Bu haqda Favqulodda vaziyatlar vazirligi xabar bermoqda. Qayd etilishicha, «Chimyon» hududida 2020 yilning 20 yanvar soat 08:00dan 21 yanvar soat 08:00gacha qor ko‘chkisi xavfi mavjud. «Hurmatli dam oluvchilar! Ehtiyotkorlik choralarini ko‘rishingizni va «Diqqat! Qor ko‘chishi xavfi mavjud» belgisi bilan cheklangan joylarga kirmaslikni iltimos qilamiz», - deyiladi Favqulodda vaziyatlar vazirligi ma’lumotida.